62020TO0077(01)_INF
Определение на председателя на Общия съд от 8 юни 2020 г. —Industrias Afrasa/Комисия
(Дело T‑77/20 RII)
„Обезпечително производство — Продукти за растителна защита — Регламент (ЕО) № 1107/2009 — Регламент за изпълнение (ЕС) 2020/17 — Неподновяване на одобрението на активното вещество хлорпирифос-метил — Молба за спиране на изпълнението — Липса на неотложност — Значителна и непоправима вреда — Липса“
1.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Финансова вреда — Задължение да се предоставят конкретни и точни данни, подкрепени с подробни писмени доказателства
(членове 278 ДФЕС и 279 ДФЕС; член 156, параграф 4 от Процедурния правилник на Общия съд)
(вж. т. 34—37 и 69)
2.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Финансова вреда — Значителен характер на вредата — Положение, което може да застраши съществуването на дружеството ищец/жалбоподател — Преценка с оглед на големината и оборота му, както и с оглед на положението на групата, към която принадлежи — Дейност на строго регулирани пазари — Отчитане на специфичните обстоятелства за всеки отделен случай
(членове 278 ДФЕС и 279 ДФЕС)
(вж. т. 54—56, 60 и 61)
3.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Финансова вреда — Значителен характер на вредата — Преценка при липса на информация относно размера на съответното предприятие — Обективно голяма финансова вреда, претърпяна от предприятие поради твърдяно задължение да се направи търговски избор в неуместен срок — Риск, който предприятията с дейност на силно регулиран пазар по принцип трябва да понасят
(членове 278 ДФЕС и 279 ДФЕС)
(вж. т. 63 и 64)
4.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Финансова вреда — Вреда, която не може да бъде изчислена — Вреда, която не може да бъде поправена чрез иск за обезщетение — Непоправим характер
(членове 268 ДФЕС, 278 ДФЕС, 279 ДФЕС и 340 ДФЕС)
(вж. т. 76—79)
5.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Финансова вреда — Непоправима промяна на пазарните дялове — Включване — Условия — Преценка, отчитаща размерите на предприятието и положението на групата, към която то принадлежи
(членове 278 ДФЕС и 279 ДФЕС)
(вж. т. 84)
Предмет
Искане на основание членове 278 ДФЕС и 279 ДФЕС за спиране на изпълнението на Регламент за изпълнение (ЕС) 2020/17 на Комисията от 10 януари 2020 година за неподновяване на одобрението на активното вещество хлорпирифос-метил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 7, 2020 г., стр. 11)
Диспозитив
1)
Отхвърля молбата за допускане на обезпечение.
2)
Не се произнася по съдебните разноски.